
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1302 

25 Αυγούστου 2004 


ΑΠΟΦΑΣΕΙ Σ 

Αριθ. 552 

Συμπληρωματικά έκτακτα μέτρα για την εισαγωγή των 
δημητριακών καρπών για ανθρώπινη κατανάλωση. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22, παράγραφος 3του Ν. 992/1979 «Πε¬ 
ρί οργανώσεως των διοικητικών υπηρεσιών για την εφαρ¬ 
μογή της Συνθήκης της Προσχώρησης της Ελλάδας στις 
Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων» (ΦΕΚ 280/Α/1979). 

β) Του άρθρου 1, παράγραφοι 1,2 και3τουΝ. 1338/1983 
«Εφαρμογή του Κοινοτικού Δικαίου» (ΦΕΚ 34/Α/1983) 
όπως τροποποιήθηκε με το άρθρο 6 του Ν. 1440/1984 
«Συμμετοχή της Ελλάδας στο κεφάλαιο, στα αποθεματι- 
κά και στις προβλέψεις της Ευρωπαϊκής Τράπεζας επεν¬ 
δύσεων στο κεφάλαιο της Ευρωπαϊκής Κοινότητας Άν- 
θρακος και Χάλυβος και του Οργανισμού Εφοδιασμού 
ΕΙΙΠΑΤΟΜ» (ΦΕΚ 70/Α/1984) και το άρθρο 65 του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (ΦΕΚ 101/Α/1990). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/1985) όπως αυτό τρο¬ 
ποποιήθηκε με το άρθρο 27 του Ν. 2081/1992 (154/Α) και 
το άρθρο 1, παράγραφος 2ατου Ν. 2469/1997 (38/Α) «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις». 

δ) Του Π.Δ. 402/1988 «Οργανισμός του Υπουργείου Γε¬ 
ωργίας όπως στη συνέχεια τροποποιήθηκε και ισχύει. 

ε) Του Π.Δ. 121/2004 «Διορισμός Υπουργών και Υφυ¬ 
πουργών» (ΦΕΚ84/Α/2004). 

στ) Της 230642/15.3.2004 απόφασης του Πρωθυπουρ¬ 
γού και Υπουργού Αγροτικής Ανάπτυξης και Τροφίμων 
«Ανάθεση αρμοδιοτήτων στους Υφυπουργούς Αγροτικής 
Ανάπτυξης και Τροφίμων Ευάγγελο Μπασιάκο και Αλέ¬ 
ξανδρο Κοντό (ΦΕΚ 525/Β/2004). 

ζ) Του Ν. 2362/1995 «Περί Δημοσίου Λογιστικού Ελέγ¬ 
χου Δαπανών του Κράτους και άλλες διατάξεις (ΦΕΚ 
247/Α/1995). 


η) Του Ν. 2328/1995 «Νομικό καθεστώς ιδιωτικής τηλε¬ 
όρασης κλπ» (ΦΕΚ 159/Α/1995). 

θ) Του ΠΔ 340/2001 «Κυκλοφορία και χρήση των πρώ¬ 
των υλών ζωοτροφών και τροποποίηση διατάξεων των 
Π.Δ. των 538/1983 (Α' 212) και (Α' 39), σε συμμόρφωση 
προς τις οδηγίες 96/25/ΕΚτου Συμβουλίου, 98/67/ΕΚ και 
99/61/ΕΚ (άρθρο 2) της Επιτροπής 
ι) Της κοινής υπουργικής απόφασης 276123/2003 «Ανε¬ 
πιθύμητες ουσίες στις ζωοτροφές, σε συμμόρφωση μετις 
οδηγίες 2002/32/ΕΚ του Ευρωπαϊκού Κοινοβουλίου και 
του Συμβουλίου και 2003/57/ΕΚ της Επιτροπής». (ΦΕΚ 
1607 Β') 

κ) Του ΠΔ 315/2000 «Καθορισμός των αρχών οργάνω¬ 
σης των επίσημων ελέγχων στο τομέα της διατροφής των 
ζώων, σε συμμόρφωση προς την Οδηγία 95/53/ΕΚ του 
Συμβουλίου της 25ης Οκτωβρίου 1995». (ΦΕΚ 258 Α') 
λ) Της κοινής υπουργικής απόφασης 300494/1984 «Διε¬ 
νέργεια και διαδικασία ελέγχου των ζωοτροφών» (ΦΕΚ 
757 Β'). 

2. Τους Κανονισμούς: 

α) ΚΑΝ(ΕΚ)824/2000 της Επιτροπή «περί των διαδικα¬ 
σιών ανάληψης σιτηρών από τους οργανισμούς παρέμ¬ 
βασης, καθώς και των αναλυτικών μεθόδων για τον καθο¬ 
ρισμό της ποιότητας». 

β) ΚΑΝ(ΕΚ)466/2001 της Επιτροπής «γιατον καθορισμό 
μέγιστων τιμών ανοχής για ορισμένες προσμίξεις στα 
τρόφιμα». 

γ) ΚΑΝ (ΕΚ) 472/2002 της Επιτροπής «για την τροποποί¬ 
ηση του ΚΑΝ(ΕΚ)466/2001 για τον καθορισμό μέγιστωντι- 
μών ανοχής για ορισμένες προσμίξεις στα τρόφιμα. 

δ) 737/1990 του Συμβουλίου «σχετικά με τους όρους ει¬ 
σαγωγής γεωργικών προϊόντων καταγωγής τρίτων χω¬ 
ρών μετά το ατύχημα στον πυρηνικό σταθμό του Τσέρνο- 
μπιλ». 

ε) ΚΑΝ(ΕΚ) αριθμ. 1829/2003 του Ευρωπαϊκού Κοινο¬ 
βουλίου και του Συμβουλίου για τα γενετικώς τροποποιη¬ 
μένα τρόφιμα και ζωοτροφές. 

στ) ΚΑΝ (ΕΚ) αριθμ. 1830/2003 του Ευρωπαϊκού Κοινο¬ 
βουλίου και του Συμβουλίου για την ιχνηλασιμότητα και 
την σήμανση των γενετικά τροποποιημένων οργανισμών 
και την ιχνηλασιμότητα τροφίμων και ζωοτροφών που πα- 
ράγονται από γενετικώς τροποποιημένους οργανισμούς. 

ζ) Τη σύσταση της Επιτροπήςτης 17 Φεβρουάριου 2004 
με αριθμ. 2004/163/ΕΚ για το συντονισμένο πρόγραμμα 

επιθεώρησης στον τομέα της διατροφής των ζώων για το 
2004 σύμφωνα με την οδηγία 95/53/ΕΚ του Συμβουλίου. 
(Ι_ 52/70-21.2.2004) 

3. Το άρθρο ΙΟΟτου Κώδικα Τροφίμων και Ποτού. 

4. Την ανάγκη προστασίας των φυτών, του περιβάλλο¬ 
ντος και της υγείας των καταναλωτών. 

5. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση θεσπίζονται συμπληρωματι¬ 
κά έκτακτα μέτρα για την εισαγωγή των δημητριακών 
καρπών για ανθρώπινη κατανάλωση και την διατροφή των 
ζώων που αποσκοπούν στην προστασία του καταναλωτή 
καθώς επίσης των φυτών και του περιβάλλοντος. 

Α. ΔΗΜΗΤΡΙΑΚΟΙ ΚΑΡΠΟΙ ΓΙΑ ΑΝΘΡΩΠΙΝΗ 
ΚΑΤΑΝΑΛΩΣΗ 

Άρθρο 2 

Τα εισαγόμενα δημητριακά από τρίτες χώρες που προο¬ 
ρίζονται για ανθρώπινη κατανάλωση πρέπει να πληρούντις 
προϋποθέσεις των κανονισμών (Ε.Κ) 737/1990, 466/2001 
και 472/2001, καθώς και του Π.Δ. 365/2002 (307/Α). 

Άρθρο 3 

Ελάχιστα χαρακτηριστικά 

1. Τα ελάχιστα ποιοτικά χαρακτηριστικά των εισαγόμε- 
νων δημητριακών από τρίτες χώρες καθορίζονται στο Πα¬ 
ράρτημα I της παρούσας απόφασης. 

2. Οι μέγιστες τιμές ανοχής προσμίξεων (ρυπαντές - μο- 
λυντές) για τις μυκοτοξίνες και τα βαρέα μέταλλα για τα 
δημητριακά είναι εκείνες που προβλέπονται στο Παράρ¬ 
τημα I του Καν. 466/2001 όπως αυτός τροποποιήθηκε και 
ισχύει. 

3. Τα ανώτατα επιτρεπτά όρια ραδιενέργειας για τα δημη¬ 
τριακά είναι εκείνα που προβλέπονται στον Καν. 737/1990. 

4. Απαγορεύεται η εισαγωγή και διάθεση στην αγορά 
για ανθρώπινη κατανάλωση δημητριακών που έχουν ψε¬ 
καστεί με φυτοφάρμακα ή πρόσφατα απεντομωθεί πριν 
από την παρέλευση του χρονικού διαστήματος που έχει 
καθοριστεί από τις υπηρεσίες του Υπ. Αγροτικής Ανάπτυ¬ 
ξης και Τροφίμων και των οποίων τα υπολείμματα υπερ¬ 
βαίνουν τα ανώτατα επιτρεπόμενα όρια. 

Άρθρο 4 
Δειγματοληψία 

1. Η δειγματοληψία θα γίνεται από τις αρμόδιες υπηρε¬ 
σίες του Υπ. Αγροτικής Ανάπτυξης και Τροφίμων και σύμ¬ 
φωνα με την Κοινοτική και Εθνική νομοθεσία. 

2. Ο τρόπος της δειγματοληψίας καθώς και το μέγεθος 
του δείγματος θα είναι σύμφωνα με τις ισχύουσες Κοινο¬ 
τικές και Εθνικές διατάξεις. 

3. Για τις εισαγωγές με πλοία, αντικείμενο δειγματολη¬ 
ψίας θα αποτελούν άλατα φορτία. 

4. Κατά την επίσημη δειγματοληψία συντάσσεται πρω¬ 
τόκολλο δειγματοληψίας το οποίο υπογράφεται τόσο 
από τον διενεργούντα τη δειγματοληψία υπάλληλο όσο 
και από τον ενδιαφερόμενο. 

5. Τα δείγματα καταλλήλως συσκευασμένα και σφραγι¬ 
σμένα θα αποστέλλονται στην Κεντρική Υπηρεσία του 
Υπουργείου Αγροτικής Ανάπτυξης και Τ ροφίμων όπου θα κα- 


ταχωρούνται σε ειδικό πρωτόκολλο. Επί των δειγμάτων θα 
υπάρχει εσωτερικά και εξωτερικά σήμανση στην οποία θα 
αναγράφονται: ο αριθμός πρωτοκόλλου της αίτησης του εν¬ 
διαφερομένου, το όνομα του παραλήπτη, η χώρα προέλευ¬ 
σης, το φυτικό είδος, ο αριθμός δείγματος, ο κωδικός της 
παρτίδος, το μέσο μεταφοράς (αριθμός ή ονομασία), η ημε¬ 
ρομηνία λήψης του δείγματος, το βάρος του δείγματος, ο 
σκοπός λήψης του δείγματος (έλεγχος μυκοτοξινών, ραδιε¬ 
νέργειας ποιοτικών χαρακτηριστικών, υπολειμμάτων φυτο¬ 
φαρμάκων, κλπ.), καθώς και τα στοιχεία του διενεργήσαντος 
τη δειγματοληψία. Στη συνέχεια η Κεντρική Υπηρεσία απο¬ 
στέλλει τα δείγματα στα αρμόδια εργαστήρια για ανάλυση. 

Τα αποτελέσματα των αναλύσεων γνωστοποιούνται 
στην Κεντρική Υπηρεσία η οποία και τα γνωστοποιεί στην 
Περιφερειακή Υπηρεσία, η οποία πραγματοποίησε τη δειγ¬ 
ματοληψία, προκειμένου να τα κοινοποιήσει στον ενδιαφε¬ 
ρόμενο και να προβεί στις απαραίτητες ενέργειές της. 

6. Μέχρι την ολοκλήρωση των εργαστηριακών αναλύ¬ 
σεων και την έκδοση των αποτελεσμάτων τα φορτία δε¬ 
σμεύονται και παραμένουν υπό τελωνιακό έλεγχο. 

Β. ΔΗΜΗΤΡΙΑΚΟΙ ΚΑΡΠΟΙ ΠΟΥ ΠΡΟΟΡΙΖΟΝΤΑΙ 
ΓΙΑ ΤΗΝ ΔΙΑΤΡΟΦΗ ΤΩΝ ΖΩΩΝ 

Άρθρο 5 

Οι έλεγχοι είναι υποχρεωτικοί για κάθε εισαγόμενο 
φορτίο και περιλαμβάνουν έλεγχο εγγράφων, έλεγχο 
ταυτότητας και φυσικό έλεγχο μετά δειγματοληψίας. 

Ο εργαστηριακός έλεγχος θα πραγματοποιηθεί στα 
επίσημα Εργαστήρια Ελέγχου Κυκλοφορίας Ζωοτροφών 
ή σε άλλα αναγνωρισμένα Εργαστήρια της χώρας ή του 
εξωτερικού και θα έχει ως σκοπό την εξέταση της συμ¬ 
μόρφωσης των προς εισαγωγήν δημητριακών προς τις 
ισχύουσες διατάξεις όσον αφορά τις ανεπιθύμητες ου¬ 
σίες (μυκοτοξίνες, διοξίνες, βαρέα μέταλλα, υπολείμμα¬ 
τα φυτοφαρμάκων) τους γενετικά τροποποιημένους ορ¬ 
γανισμούς και την βοτανική καθαρότητα. 

Άρθρο 6 

Η διαδικασία της δειγματοληψίας θα πραγματοποιηθεί 
σύμφωνα με την κοινή υπουργική απόφασης αριθ. 
300494/1984 και την οδηγία της Επιτροπής 76/371/ΕΟΚ 
περί καθορισμού κοινοτικών τρόπων λήψεως δειγμάτων 
για τον επίσημο έλεγχο των ζωοτροφών. Τα δείγματα θα 
αποστέλλονται στην Διεύθυνση Εισροών Ζωικής Παραγω¬ 
γής του Υπουργείου Αγροτικής Ανάπτυξης και Τροφίμων 
όπου θα καταχωρούνται σε ειδικό πρωτόκολλο και θα δια¬ 
βιβάζονται στα αντίστοιχα Εργαστήρια κατά περίπτωση. 

Τα αποτελέσματα γνωστοποιούνται στην ως άνω Υπη¬ 
ρεσία η οποία ενημερώνει σχετικά τον ενδιαφερόμενο ει¬ 
σαγωγέα και την αρμόδια Νομαρχιακή Υπηρεσία. 

Γ. ΓΕΝΙΚΕΣ ΔΙΑΤΑΞΕΙΣ 

Άρθρο 7 

Τα συνολικά έξοδα αποστολής των δειγμάτων και εκτέ¬ 
λεσης των εργαστηριακών αναλύσεων επιβαρύνουν τον 
ενδιαφερόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2004 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




